
เรื่อง	ขอความอนุเคราะห์ประชาสัมพันธ์และรณรงค์การจัดกิจกรรมวันป่าชุมชนแห่งชาติ
เรียน	(บัญชีรายชื่อ) 
สิ่งที่ส่งมาด้วย	สำเนาหนังสือกระทรวงมหาดไทย ด่วนที่สุด ที่ มท 0211.2/ว 3258  
	ลงวันที่ 10 พฤษภาคม 2565  	จำนวน 1 ชุด
		ด้วยกระทรวงมหาดไทยได้รับแจ้งจากกรมป่าไม้ว่า คณะรัฐมนตรีมีมติเมื่อวันที่ 11 มกราคม 2565 เห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ เพื่อเป็นการเทิดพระเกียรติ น้อมรำลึกถึง
พระมหากรุณาธิคุณของสถาบันพระมหากษัตริย์ไทย และสืบสานพระราชปณิธานในด้านการส่งเสริมและพัฒนาทรัพยากรป่าไม้ให้ “คน” กับ “ธรรมชาติ” อยู่ร่วมกันอย่างพึ่งพาอาศัยและเอื้อประโยชน์ต่อกันได้อย่างยั่งยืน ตลอดจนเพื่อให้องค์กรทั้งภาครัฐ เอกชน นักเรียน นักศึกษา และประชาชนทั่วไป ได้ทราบถึงความสำคัญของป่าชุมชน
และทรัพยากรป่าไม้ของชาติในภาพรวม สร้างขวัญและกำลังใจให้กับชุมชนที่ดูแลรักษาป่า เกิดความภาคภูมิใจ
และเป็นเกียรติแก่ชุมชน อันจะเป็นการพัฒนาและส่งเสริมให้ชุมชนได้ร่วมกับรัฐในการอนุรักษ์ ฟื้นฟู จัดการ บำรุงรักษา ตลอดจนใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพอย่างสมดุลและยั่งยืน
ในรูปแบบของป่าชุมชน กรมป่าไม้จึงขอความอนุเคราะห์กระทรวงมหาดไทยประชาสัมพันธ์และรณรงค์การจัดกิจกรรม
วันป่าชุมชนแห่งชาติ ในวันที่ 24 พฤษภาคม 2565 และเชิญชวนร่วมงานวันป่าชุมชนแห่งชาติ ระหว่างวันที่ 23 – 25 พฤษภาคม 2565 ณ โรงแรม เอเชีย แอร์พอร์ต ศูนย์การค้าเซียร์รังสิต 
		ในการนี้ จังหวัดพังงาจึงขอให้ทุกส่วนราชการ หน่วยงานรัฐวิสาหกิจ อำเภอ องค์กรปกครอง
ส่วนท้องถิ่น และภาคเอกชนในพื้นที่ ประชาสัมพันธ์และรณรงค์ให้ประชาชนเข้าใจในเจตนารมณ์ของการจัดให้มี
วันป่าชุมชนแห่งชาติ ร่วมกันจัดกิจกรรมวันป่าชุมชน ในวันที่ 24 พฤษภาคม 2565 และเชิญชวนร่วมงานวันป่าชุมชนแห่งชาติ ระหว่างวันที่ 23 – 25 พฤษภาคม 2565 ณ โรงแรม เอเชีย แอร์พอร์ต ศูนย์การค้าเซียร์รังสิต 
ในส่วนของอำเภอขอให้ประสานองค์กรปกครองส่วนท้องถิ่นในกำกับดูแลด้วย โดยสามารถดาวน์โหลดเอกสาร
ที่เกี่ยวข้องได้ทางเว็บไซต์จังหวัดพังงา www.phangnga.go.th (เมนูหนังสือเวียน)    

จึงเรียนมาเพื่อทราบและดำเนินการต่อไป

กลุ่มงานยุทธศาสตร์และข้อมูลเพื่อการพัฒนาจังหวัด 
โทร./โทรสาร 0 7648 1422
สำเนาส่ง 	1. นายกเทศมนตรีตำบล 
	2. นายกองค์การบริหารส่วนตำบล
 
บัญชีรายชื่อ
1.	หัวหน้าส่วนราชการส่วนภูมิภาคทุกส่วนราชการ 
2.	หัวหน้าส่วนราชการส่วนกลางทุกส่วนราชการ
3.	หัวหน้าหน่วยงานรัฐวิสาหกิจทุกหน่วยงาน 
4.	นายอำเภอทุกอำเภอ 
5.	นายกองค์การบริหารส่วนจังหวัดพังงา 
6.	นายกเทศมนตรีเมืองพังงา 
7.	นายกเทศมนตรีเมืองตะกั่วป่า 
8.	ประธานหอการค้าจังหวัดพังงา 
9.	ประธานสภาอุตสาหกรรมจังหวัดพังงา 
10.	นายกสมาคมธุรกิจการท่องเที่ยวจังหวัดพังงา

